דה-ויין ג'וי רנדולף

דה-ויין ג'וי רנדולף (באנגלית: Da'Vine Joy Randolph; נולדה ב-21 במאי 1986) היא שחקנית אמריקאית. היא התפרסמה בזכות גילום דמותה של המדיום אודה מיי בראון בהפקת המחזמר "רוח רפאים" בברודוויי (2012), תפקיד שזיכה אותה במועמדות לפרס טוני לשחקנית המשנה הטובה ביותר במחזמר. לאחר מכן הופיעה בסרטים "האיש הכי כועס בברוקלין" (2014) ו"משרד חג המולד" (2016), וזכתה לשבחים על תפקידיה בסרטים "דולמייט הוא שמי" (2019) ו"ארצות הברית נגד בילי הולידיי" (2020). רנדולף זכתה להצלחה וביקורות מהללות על הופעתה בסרט "נשארים לחג" (2023), תפקיד שעליו קיבלה מספר פרסים, בהם פרס אוסקר לשחקנית המשנה הטובה ביותר.

בטלוויזיה, רנדולף הופיעה בסדרות "סלפי" (2014), "החיים עצמם", "אנשי כדור הארץ", "אימפריה", "פיוז'ן" ו"האליל". בשנת 2024, הייתה מועמדת לפרס אמי לשחקנית אורחת מצטיינת בסדרה קומית על תפקידה בסדרת המסתורין של הולו "רק רוצחים בבניין".

 ראשית חייה 
רנדולף נולדה בפילדלפיה, פנסילבניה, ארצות הברית. שמה הפרטי מבוטא כ-"דיי ויין ג'וי", ואין לה שם אמצעי. הוריה ניסו להביא ילדים במשך שבע שנים, ולאחר שנולדה אמרו כי הייתה "שמחה אלוהית". היא גדלה בשכונת מאונט איירי שבפילדלפיה, ובנעוריה השתתפה במחנה אמנויות אינטרלוכן, שם למדה תיאטרון. היא החלה ללמוד באוניברסיטת טמפל בתחום שירת אופרה וביצוע קלאסי, אך במהלך שנת הלימודים השלישית שלה עברה להתמקד במחזמר. לאחר שסיימה את לימודיה בטמפל בשנת 2008, למדה בבית הספר לדרמה של אוניברסיטת ייל. היא סיימה את לימודיה עם תואר שני בשנת 2011. בנוסף, היא למדה באקדמיה הבריטית לאמנויות הדרמה (BADA) והשתתפה בלימודי קיץ באוניברסיטת אוקספורד.

 קריירה 
רנדולף נבחנה לתפקיד מחליפה בהפקת המחזמר "רוח רפאים" בברודוויי, שהייתה אז בתיאטרון הווסט אנד בלונדון, אך המפיקים בחרו ללהק אותה לתפקיד הראשי של אודה מיי בראון. לפני שהוכרז על ההפקה בברודוויי, שחקנית התפקיד בלונדון, שרון די. קלארק, נפצעה בברכה, ורנדולף הוטסה ללונדון כדי להחליפה. הופעת הבכורה שלה הייתה ב-16 בדצמבר 2011, והיא חלקה את התפקיד עם השחקנית המחליפה ליסה דוינה פיליפ עד לשובה של קלארק בתחילת ינואר 2012. ההפקה בברודוויי החלה במרץ 2012, והמחזמר נפתח רשמית ב-23 באפריל 2012, עם רנדולף בתפקיד הראשי. על תפקידה הייתה מועמדת לפרס טוני לשחקנית המשנה הטובה ביותר במחזמר.

בשנת 2013, הופיעה לראשונה בקולנוע בתפקיד משנה בסרט "Mother of George" שביים אנדרו דוסונמו, והוקרן בבכורה בפסטיבל סאנדנס 2013. בשנת 2014, גילמה אחות בדרמה הקומית "האיש הכי כועס בברוקלין" בכיכובו של רובין ויליאמס. היא התפרסמה בזכות גילום דמותה של שרמוניק ויטקר בסדרה "סלפי", שהוקרנה לראשונה ב-30 בספטמבר 2014. למרות שהסדרה בוטלה לאחר עונה אחת, היא זכתה לקהל מעריצים נאמן.

בין השנים 2015–2017, השתתפה בדיבוב בסדרת האנימציה "המופע של מר פיבודי ושרמן" בתפקיד כריסטין, והופיעה בתפקידי אורח בסדרות "האישה הטובה" (2013), "See Dad Run" (2014), "במשפחות הכי טובות" (2015) ו"ויפ" (2017). היא השתתפה בתפקיד חוזר בסדרה "החיים עצמם" (2016) ובסדרה הקומית "משרד חג המולד" (2016). בשנים 2016–2017 גילמה את יוון ווטסון בסיטקום "אנשי כדור הארץ". בהמשך, השתתפה בתפקידים חוזרים בסדרה "אימפריה" (2017–2018) ובסדרה "להפוך לאלוהים במרכז פלורידה" (2019).

בשנת 2019, שיחקה את דמותה של ליידי ריד בסרט "דולמייט הוא שמי" לצד אדי מרפי, וזכתה למועמדויות לפרסים רבים על הופעתה. בשנת 2020, שיחקה בסרט "Kajillionaire" ובסדרה "פיוז'ן". במקביל, עסקה בדיבוב דמויות בסדרות אנימציה, בהן "מדגסקר: חיות קטנות" (2020–2022), "טוקה וברטי" (2021), "אולטרה סיטי סמית'ס" (2021) ו"Birdgirl" (2022). היא גם דיבבה בסרטי האנימציה "טרולים מסביב לעולם" (2020) ו"החתול של שרק: המשאלה האחרונה" (2022).

בשנת 2023, גילמה את הדמות הראשית מרי לאמב בסרט "נשארים לחג" של הבמאי אלכסנדר פיין, וזכתה לשבחים רבים על משחקה, כולל זכייה בפרס אוסקר לשחקנית המשנה הטובה ביותר. בשנה זו גם גילמה את דמותה של הזמרת הגוספל מהליה ג'קסון בסרט "Rustin".

 פילמוגרפיה 
 קולנוע 
שנהשם הסרטתפקידהערות2013Mother of Georgeמרסה2013The Purge: The Morning Afterדשונדרניקסרט קצר2013A Long Walkאמאסרט קצר2014The Angriest Man in Brooklynהאחות רואן2016The Secrets of Emily Blairפראן2016Office Christmas Partyקרלה2019דולמייט הוא שמיליידי ריד2020Kajillionaireג'ניThe Last Shiftשאזטרולים מסביב לעולםבליס מרינה / שליהדיבוב2021ממשלת ארצות הברית נגד בילי הולידיירוזליןהאשמהמוקדנית CHPדיבוב2022העיר האבודהבת' הטןA Little White Lieדלתא ג'ונסהחתול של שרק 2: משאלה אחת ודימאמא לונהדיבובOn the Come Upפו2023Rustinמהליה ג'קסוןנשארים לחגמרי לאמב2025זוג הצללים (אנ')קלאנטרכלה על ההדק (אנ')לידיהAtlantisלנצח נצחים (אנ')אנהTBAGolden

 טלוויזיה 
שנהשם הסדרהתפקידהערות2013האישה הטובהמרג'יפרק: "A More Perfect Union"2013Brenda Foreverפרלסרט טלוויזיה2014See Dad Runגברת רוטשילדפרק: "See Dad Become Room Mom"2014סלפישרמוניק ויטקרדמות ראשית2015במשפחות הכי טובותג'ניספרק: "Babe Secret Phone Germs"2015–2017המופע של מר פיבודי ושרמןכריסטין / אבי פישרדיבוב, דמות ראשית2016החיים עצמםטניהדמות חוזרת (עונה 1)2016–2017אנשי כדור הארץיוון ווטסוןדמות ראשית2017ויפרוברטה וינסטוןפרק: "Qatar"2017–2018אימפריהפאונדקייקדמות חוזרת (עונה 4)2018בית: הרפתקאות עם טיפ ואוקרושטינהדיבוב, פרק: "Like Mother, Like Pit of Fire"2019איך להפוך לאלוהים (אנ')רונדהדמות חוזרת2020פיוז'ןשריזדמות ראשית2020–2022מדגסקר: חיות קטנותריינג'ר הוףדיבוב, דמות חוזרת2021Cinema Toastויויאןדיבוב, פרק: "Kiss, Marry, Kill"טוקה וברטיטמרינד טוקןדיבוב, 2 פרקיםUltra City Smithsהבלשית גייל ג'ונסוןדיבוב, דמות ראשיתThe Last O.G.ויזידמות ראשית (עונה 4)2021–2022דודתי המגניבהטינהדיבוב, דמות ראשית2021–2025רק רוצחים בבנייןהבלשית ויליאמס13 פרקים2022Birdgirlדמויות שונותדיבוב, דמות חוזרת2023איידול (אנ')דסטיני5 פרקים

 תיאטרון 
שנהשם ההצגהתפקידהערות2007שיערחבר בקבוצהתיאטרון המוזיקה פרינס, 26 במאי 2007 – 17 ביוני 20072010משרתם של שני אדוניםקלריסתיאטרון הרפרטואר של ייל, 12 במרץ 2010 – 3 באפריל 20102012Ghost: The Musicalאודה מיי בראוןתיאטרון לונט-פונטיין, 23 באפריל 2012 – 18 באוגוסט 20122013The Cradle Will Rockשחקניתמרכז לינקולן, 10 ביולי 2013 – 13 ביולי 2013

 פרסים ומועמדויות 
+טקס פרסיםשנהקטגוריהיצירה / מועמדותתוצאהפרס האקדמיה האוסטרלית לאמנויות הקולנוע והטלוויזיה2024שחקנית משנה הטובה ביותר"נשארים לחג"פרס אוסקר2024שחקנית המשנה הטובה ביותרפרס אגודת מבקרי הקולנוע האפריקאים-אמריקאים2020שחקנית משנה הטובה ביותר"דולמייט הוא שמי"פרסי Astra2024שחקנית משנה הטובה ביותר"נשארים לחג"מעגל המבקרים של אטלנטה2023שחקנית משנה הטובה ביותר"נשארים לחג"איגוד מבקרי הקולנוע של אוסטין2020פרס אמנית פורצת דרך"דולמייט הוא שמי"Black Film Critics Circle2019שחקנית משנה הטובה ביותר"דולמייט הוא שמי"פרסי Black Reel2020שחקנית משנה יוצאת דופן"דולמייט הוא שמי"2022הופעת פריצה יוצאת דופן"דולמייט הוא שמי"שחקנית אורחת יוצאת דופן, סדרה קומית"רק רוצחים בבניין"2024שחקנית משנה יוצאת דופן"נשארים לחג"איגוד מבקרי הקולנוע של בוסטון2023שחקנית משנה הטובה ביותר"נשארים לחג"פרס באפט"א לקולנוע2024שחקנית הטובה ביותר בתפקיד משנה"נשארים לחג"Celebration of Cinema & Television2023שחקנית משנה (קולנוע)"נשארים לחג"איגוד מבקרי הקולנוע של שיקגו2023שחקנית משנה הטובה ביותר"נשארים לחג"Columbus Film Critics Association2024הופעת משנה יוצאת דופן"נשארים לחג"פרסי איגוד מבקרי הקולנוע האמריקאי2024שחקנית המשנה הטובה ביותר"נשארים לחג"אנסמבל המשחק הטוב ביותראיגוד מבקרי הקולנוע של דאלאס-פורט וורת'2023שחקנית משנה הטובה ביותר"נשארים לחג"DiscussingFilm Critic Awards2024שחקנית משנה הטובה ביותר"נשארים לחג"פרסי Drama League2012הופעה מצטיינת"Ghost: The Musical"Florida Film Critics Circle2023שחקנית משנה הטובה ביותר"נשארים לחג"Georgia Film Critics Association2024שחקנית משנה הטובה ביותר"נשארים לחג"אנסמבל הטוב ביותר"נשארים לחג"פרס גלובוס הזהב2024שחקנית המשנה הטובה ביותר - סרט קולנוע"נשארים לחג"פרסי Gotham2023הופעת משנה יוצאת דופן"נשארים לחג"Greater Western New York Film Critics Association2023שחקנית משנה הטובה ביותר"נשארים לחג"פרס אינדפנדנט ספיריט2024הופעת משנה יוצאת דופן"נשארים לחג"Indiana Film Journalists Association2023הופעת משנה יוצאת דופן"נשארים לחג"אנסמבל הטוב ביותר"נשארים לחג"International Online Cinema Awards2022שחקנית אורחת יוצאת דופן בסדרה קומית"רק רוצחים בבניין"Iowa Film Critics Association2023שחקנית משנה הטובה ביותר"נשארים לחג"Kansas City Film Critics Circle2019שחקנית משנה הטובה ביותר"דולמייט הוא שמי"Las Vegas Film Critics Society2023שחקנית משנה הטובה ביותר"נשארים לחג"London Film Critics' Circle2024שחקנית המשנה של השנה"נשארים לחג"איגוד מבקרי הקולנוע של לוס אנג'לס2023שחקנית משנה מצטיינת"נשארים לחג"Michigan Movie Critics Guild2023שחקנית משנה הטובה ביותר"נשארים לחג"פרס NAACP Image2020שחקנית משנה יוצאת דופן בסרט קולנוע"דולמייט הוא שמי"2024שחקנית משנה יוצאת דופן בסרט קולנוע"נשארים לחג"National Board of Review2023שחקנית משנה הטובה ביותר"נשארים לחג"חוג מבקרי הקולנוע של ניו יורק2023שחקנית משנה הטובה ביותר"נשארים לחג"New York Film Critics Online2023שחקנית משנה הטובה ביותר"נשארים לחג"North Carolina Film Critics Association2024שחקנית משנה הטובה ביותר"נשארים לחג"North Texas Film Critics Association2023שחקנית משנה הטובה ביותר"נשארים לחג"Online Association of Female Film Critics2023שחקנית משנה הטובה ביותר"נשארים לחג"Online Film & Television Association2020פרס פריצת הדרך לנשים"דולמייט הוא שמי"Outer Critics Circle Awards2012שחקנית משנה מצטיינת במחזמר"Ghost: The Musical"פסטיבל הקולנוע הבינלאומי בפאלם ספרינגס2024פרס הופעת פריצה"נשארים לחג"Philadelphia Film Critics Circle2023שחקנית משנה הטובה ביותר"נשארים לחג"Phoenix Critics Circle2023שחקנית משנה הטובה ביותר"נשארים לחג"Phoenix Film Critics Society2023שחקנית משנה הטובה ביותר"נשארים לחג"פרס אמי לבידור בפריים טיים2024שחקנית אורחת מצטיינת בסדרה קומית"רק רוצחים בבניין"San Diego Film Critics Society2023שחקנית משנה הטובה ביותר"נשארים לחג"פסטיבל הסרטים הבין-לאומי של סנטה ברברה2024אנסמבל הטוב ביותר"נשארים לחג"פרס וירטואוזפרס סטלייט2024שחקנית משנה הטובה ביותר – סרט קולנוע"נשארים לחג"פרס גילדת שחקני המסך2024שחקנית משנה הטובה ביותר"נשארים לחג"Southern Eastern Film Critics Association2023שחקנית משנה הטובה ביותר"נשארים לחג"St. Louis Film Critics Association2023שחקנית משנה הטובה ביותר"נשארים לחג"אנסמבל הטוב ביותרפרס טוני2012שחקנית המשנה הטובה ביותר במחזמר"Ghost: The Musical"Toronto Film Critics Association2023הופעת משנה יוצאת דופן"נשארים לחג"UK Film Critics Association2023שחקנית משנה הטובה ביותר"נשארים לחג"Utah Film Critics Association2024שחקנית משנה, הופעת נשים"נשארים לחג"Washington D.C. Area Film Critics Association2023שחקנית משנה הטובה ביותר"נשארים לחג"Women Film Critics Circle2023אנסמבל הטוב ביותר"נשארים לחג"שחקנית משנה הטובה ביותר

קישורים חיצוניים



 הערות שוליים 

קטגוריה:בוגרות אוניברסיטת טמפל
קטגוריה:בוגרי אוניברסיטת טמפל
קטגוריה:בוגרות בית הספר לדרמה של אוניברסיטת ייל
קטגוריה:בוגרי בית הספר לדרמה של אוניברסיטת ייל
קטגוריה:זוכי פרס גלובוס הזהב: קולנוע: שחקנית משנה
קטגוריה:זוכות פרס באפט"א לשחקנית המשנה הטובה ביותר
קטגוריה:זוכי אוסקר: שחקנית המשנה הטובה
קטגוריה:שחקניות תיאטרון אמריקאיות
קטגוריה:מדבבות אמריקאיות
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1986
קטגוריה:אמריקאים שנולדו ב-1986